Source: https://pogodba-pogodbe.info/kako-naj-se-pritozim-na-sodisce-ce-menim-da-sem-zrtev-krsitve-konvencije/
Timestamp: 2018-11-14 18:28:51+00:00
Document Index: 3461765

Matched Legal Cases: ['sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ']

Kako naj se pritožim na sodišče, če menim, da sem žrtev kršitve konvencije? - Pogodbe - Vzorci - Pritožbe
Kako naj se pritožim na sodišče, če menim, da sem žrtev kršitve konvencije?
Posted on avgust 4, 2010 september 23, 2010 by urednik
Sodišču lahko pošljete pismo, v katerem jasno opišete svojo pritožbo, ali pa pritožbo napišete na za to namenjen obrazec in ga pošljete na naslov:
Pišete lahko v enem od uradnih jezikov sodišča (angleščina in francoščina) ali pa v uradnem jeziku ene od držav, ki so ratificirale konvencijo.
Če pritožbo vložite po telefaksu, morate po pošti poslati še pisno potrditev.
Ne prihajajte v Strasbourg osebno, da bi ustno predstavili svoj primer. Vaš primer ne bo zaradi tega nič hitreje pregledan in prav tako ne boste dobili nobenega pravnega nasveta.
Sodna pisarna vas lahko zaprosi za dodatne dokumente, informacije ali pojasnila v zvezi z vašimi pritožbami.
Takoj ko dobite obrazec za pritožbo, ga skrbno in čitljivo izpol-nite in čim prej vrnite.
kratek povzetek dejstev in vaše pritožbe;
navedbo pravic iz konvencije, ki so bile po vašem mnenju kršene;
pravna sredstva, ki ste jih že izkoristili;
kopije odločb, ki so vam jih v zvezi z vašo zadevo izdali vsi zadevni organi oblasti (teh dokumentov ne vračamo, zato pošljite samo njihove kopije) in
podpis vas kot vlagatelja pritožbe ali podpis vašega zastopnika.
Če ne želite, da bi bili vaši osebni podatki razkriti, morate o tem takoj obvestiti sodišče in navesti razloge. Predsednik sodišča bo odločil, ali je vaša zahteva upravičena.
Na tej stopnji postopka ni potrebno, da bi vas zastopal odvet-nik. Če pa se želite obrniti na sodišče po zastopniku, morate skupaj z obrazcem poslati zanj tudi pooblastilo, da lahko nastopa v vašem imenu.
Katere so glavne značilnosti postopka?
Vaša zadeva bo obravnavana brezplačno.
Pokriti boste morali samo svoje stroške (kot so honorarji odvetnikom ali izdatki v zvezi z raziskavami in dopisovanjem).
Ko je vaša pritožba vložena, lahko zaprosite za pravno pomoč. Pravna pomoč ni odobrena samodejno in dana takoj, ampak šele na poznejši stopnji postopka.
Postopki so vodeni pisno. Zato običajno ni obravnav in o vsaki odločitvi sodišča boste pisno obveščeni.
Kako se vodijo postopki?
Sodišče mora najprej pregledati, če je vaša pritožba sprejemljiva. To pomeni, da mora zadeva izpolnjevati določene pogoje, ki so določeni v konvenciji. Če pogoji niso izpolnjeni, bo vaša pritožba zavrnjena. Če ste v vlogi navedli več pritožb, lahko sodišče eno ali več njih razgla-si za sprejemljive, druge pa zavrže.
Če je vaša vloga ali ena od vaših pritožb razglašena za nesprejemljivo, je taka odločitev sodišča dokončna in je ni mogoče razveljaviti.
Če je vaša vloga ali ena od vaših pritožb razglašena za sprejemljivo, bo sodišče obe stranki (vas in zadevno državo) povabilo, da spor rešita po mirni poti. Obe stranki bo pozvalo, da se dogovorita o rešitvi spora. Če rešitev spora po mirni poti ni mogoča, bo sodišče pritožbo obravnavalo “po vsebini” – kar pomeni, da bo odločilo, ali je bila konvencija kršena ali ne.
Kako dolgo bom moral čakati?
Glede na sedanje sodne zaostanke boste morda morali čakati leto dni, preden bo sodišče lahko opravilo začetni pregled vaše vloge. Nekatere pritožbe pa so lahko prednostno obravnavane kot nujne, zlasti kadar naj bi bil pritožnik v neposredni fizični nevarnosti.
Posted in Nasveti Tagged pogodbe, pritožba, sodna pisarna, sodne zaostanke, Ugovori
Vzorci pritožb in ugovorov (45.106)
Vzorec darilne pogodbe (28.108)
Vzorec pogodbe o zaposlitvi za določen čas (24.170)
Pogodba o najemu stanovanja (18.189)
Pritožba zoper sodbo (16.522)
Najbolj iskano v letu 2009 (14.227)
Služnostna pogodba (12.480)
Zahteva za sodno varstvo zoper odločbo o prekršku… (12.416)
Kupoprodajna pogodba za motorno vozilo (11.876)
Ugovor dolžnika zoper sklep o izvršbi (8.577)
Vzorec pogodbe o avtorskem delu (6.779)
Pobot – kompenzacija (6.379)
Vzorec izročilne pogodbe (6.013)
Zahteva za sodno varstvo (5.451)
Zahteva za varstvo zakonitosti (4.984)
Razpolaganje s kmetijskimi zemljišči (4.907)
Alotmajska pogodba (4.838)
Pritožba zoper sklep o izvršbi sodišča (4.693)
Ugovor zoper plačilni nalog (4.579)
Sporazumna razveza pogodbe – vzorec (4.365)